kalixlouiis/myanmar-wikipedia-corpus huggingface dataset:
ယင်းသည် တဏှာ နိရောဓမဂ္ဂ၊ တဏှာနိရောဓပဋိပဒါပင်တည်းဟု ဗောဇ္ဈင်တစ်ပါးစီ တစ်ပါးစီ ပွားများပုံကို ရဟန်းတို့အား ဘုရားရှင်ဟောတော်မူသည့်သုတ်။
-သံ၊၃၊၇၇-၈။
သံ၊ဋ္ဌ၊၃၊၁၈၆။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥပါလိဝဂ္ဂ၊ ဆဋ္ဌသုတ်။
တဏှက္ခယမဂ္ဂ၊ တဏှက္ခယပဋိပဒါသည် ဗောဇ္ဈင်(၇)ပါးဖြစ်သည်။
ဗောဇ္ဈင် (၇)ပါးကို အဘယ်သို့ပွားများလျှင် အဘယ်သို့ ကြိမ်ဖန်များစွာ အလေ့အလာပြုလျှင် တဏှာကုန်ခြင်းငှါ ဖြစ်ပါသနည်းဟု ဥဒါယီထေရ်က မေးလျှောက်သဖြင့် ဗောဇ္ဈင် (၇)ပါးကို ဝိဝေကနိဿိတ၊ ဝိရာဂနိဿိတ၊ နိရောဓနိဿိတ၊ ဝေါဿဂ္ဂပရိဏာမီ၊ ဝိပုလ၊ မဟဂ္ဂတ၊ အပ္ပမာဏ၊ အဗျာပဇ္ဇ ဖြစ်အောင်ပွားများသော ယောဂီသည် တဏှာကို ပယ်နိုင်၏။
တဏှာကို ပယ်နိုင်ခြင်းကြောင့် (တဏှာကြောင့်ဖြစ်သော) ကံကို ပယ်နိုင်၏။
ကံကိုပယ်နိုင်ခြင်းကြောင့် (ဝဋ်)ဆင်းရဲကို ပယ်နိုင်၏ဟု ဗောဇ္ဈင်တစ်ပါးစီ တစ်ပါးစီ ပွားများပုံကို ဟောကြားတော်မူပြီး တဏှာကုန်ခြင်းကြောင့် ကံကုန်၏။
ကံကုန် ခြင်းကြောင့် (ဝဋ်)ဆင်းရဲကုန်၏ဟု အရှင်ဥဒါယီထေရ်အား ဘုရားရှင် ဟောတော်မူသည့်သုတ်။
-သံ၊၃၊၂၆၂။
သံ၊မြန်၊၃၊၂၆၄။
-သံယုတ္တနိကာယ၊ မဟာဝဂ္ဂသံယုတ္တ၊ ၈-အနုရုဒ္ဓသံယုတ္တ၊ ၁-ရဟောဂတဝဂ္ဂ၊ သတ္တမသုတ်။
သတိပဋ္ဌာန်လေးပါးတို့ကို ပွားများအပ် ကြိမ်ဖန်များစွာ အလေ့အလာပြုအပ် သည်ရှိသော် တဏှာကုန်ခမ်းခြင်းငှါ ဖြစ်ကုန်၏ဟု သတိပဋ္ဌာန်တစ်ပါးစီ တစ်ပါးစီ ပွားများပုံကို အရှင်အနုရုဒ္ဓါက ရဟန်းတို့အား ဟောကြားတော်မူသည့်သုတ်။
-သံ၊၃၊၇၇။
သံ၊မြန်၊၃၊၈၁။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥဒါယိဝဂ္ဂ၊ ပဉ္စမသုတ်။
ဗောဇ္ဈင်ခုနှစ်ပါးသည် (သိက္ခာသုံးပါးမှ) မဆုတ်ယုတ်ကြောင်း တရားများ ဖြစ်သည်ဟု ဘုရားရှင်က ရဟန်းတို့အား ဟောကြားတော်မူသည့်သုတ်။
-အံ၊၁၊၃၄၈-၉။
အံ၊မြန်၊၁၊၃၆၃-၄။
အံ၊ဋ္ဌ၊၂၊၃၀၀။
အံ၊ဋီ၊၂၊၂၉၃-၄။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၄-စက္ကဝဂ္ဂ၊ သတ္တမသုတ်။
သီလသမ္ပန္န, ဣန္ဒြိယဂုတ္တ, ဘောဇနမတ္တညူ, ဇာဂရိယာနုယောဂ-ဟူသော တရားလေးပါးနှင့် ပြည့်စုံသော ရဟန်းတော်သည် (သမထ, ဝိပဿနာ, မဂ်, ဖိုလ်တို့မှ) မဆုတ်ယုတ်နိုင်၊ နိဗ္ဗာန်၏ အနီး၌သာဖြစ်၏ဟု အကျယ်ချဲ့၍ ဟောတော်မူသည့်သုတ်။
-အံ၊၂၊၂၇၄။
အံ၊မြန်၊၂၊၃၅၂-၃။
-အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၃-အနုတ္တရိယဝဂ္ဂ၊ ဒုတိယသုတ်။
နကမ္မာရာမတာ, န ဘဿရာမတာ, န နိဒ္ဒါရာမတာ, န သင်္ဂဏိကာရာမတာ, သောဝစဿတာ, ကလျာဏမိတ္တတာ-ဟူသော တရားခြောက်ပါးတို့ကို ကျင့်သုံးသော ပုဂ္ဂိုလ်တို့သည် ပစ္စုပ္ပန်, အတိတ်, အနာဂတ် ကာလသုံးပါးတို့၌ ကုသိုလ်တရားတို့မှ မဆုတ်ယုတ်နိုင်ဟု ဟောတော်မူသည့်သုတ်။
-သံ၊၃၊၇၆-၇။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥဒါယီဝဂ္ဂ။
စတုတ္ထသုတ်။
အယောနိသောမနသိကာရရှိသူအား မဖြစ်သေးသော ကာမစ္ဆန္ဒနီဝရဏ, ဗျာပါဒနီဝရဏ, ထိန မိဒ္ဓနီဝရဏ, ဥဒ္ဓစ္စ ကုက္ကုစ္စနီဝရဏ, ဝိစိကိစ္ဆာနီဝရဏ-ဟူသော နီဝရဏ ငါးပါးတို့ ဖြစ်ပေါ်လာပုံ၊ ဖြစ်ပြီးသော နီဝရဏတို့ လွန်စွာတိုးပွားရန် ဖြစ်ပုံ၊ မဖြစ်သေးသော ဗောဇ္ဈင်တရားတို့ မဖြစ်တော့ပုံ၊ ဖြစ်ပြီးသော ဗောဇ္ဈင်တရားတို့ ချုပ်ငြိမ်းပုံ၊ ယောနိသောမနသိကာရရှိသူအား နီဝရဏတရား ငါးပါးကို ပယ်နိုင်ပုံ၊ မဖြစ်သေးသော နီဝရဏတရားတို့ မဖြစ်တော့ပုံ၊ မဖြစ်သေးသော ဗောဇ္ဈင်တရားတို့ ဖြစ်ပေါ်လာပုံ၊ ဖြစ်ပြီးသော ဗောဇ္ဈင်တရားတို့ ဘာဝနာပါရိပူရဖြစ်ပုံကို နှစ်မျိုးခွဲ၍ ဟောတော်မူသည့်သုတ်။
-သံ၊၃၊၇၆။
သံ၊မြန်၊၃၊၈၀။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥဒါယိဝဂ္ဂ၊ တတိယသုတ်။
ကာမရာဂ, ဗျာပါဒ, ထိနမိဒ္ဓ, ဥဒ္ဓစ္စကုက္ကုစ္စ, ဝိစိကိစ္ဆာ-ဟူသော နီဝရဏတရား ငါးပါးတို့၏ အာရုံ(အကြောင်း)တရားတို့ကို နှလုံးသွင်းခြင်း၊ ကြိမ်ဖန်များစွာ အလေ့ အလာပြုခြင်းကြောင့် မဖြစ်သေးသော ယင်းနီဝရဏတရားတို့ ဖြစ်ပေါ်လာကုန်၏။
ဖြစ်ပြီးသော နီဝရဏတရားတို့ အလွန်များပြားစွာ ပြန့်ပွားလာကုန်၏။
ဗောဇ္ဈင် (၇)ပါးတို့၏ အာရုံဖြစ်သောတရားတို့ကို နှလုံးသွင်းခြင်း၊ ကြိမ်ဖန်များစွာဖြစ်ပွားရန် အလေ့အလာပြုခြင်းကြောင့် မဖြစ်သေးသော ဗောဇ္ဈင်တရားတို့ ဖြစ်ပေါ် လာကုန်၏။
ဖြစ်ပြီးသောဗောဇ္ဈင်တရားတို့ ဘာဝနာပြည့်စုံခြင်းသို့ ရောက်ကုန်၏ဟု နီဝရဏတစ်ပါးစီ တစ်ပါးစီ၊ ဗောဇ္ဈင်(၇)ပါး တစ်ပါးစီ တစ်ပါးစီကို ဝေဖန်၍ ရဟန်းတို့အား ဘုရားရှင်ဟောတော်မူသည့်သုတ်။
အဋ္ဌကထာ, ဋီကာတို့၌ ဖွင့်ဆိုချက် အနည်းငယ်သာ ရှိပါသည်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥဒါယဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဗောဇ္ဈင်ခုနစ်ပါးတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥဒါယိဝဂ္ဂ၊ ပဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် “ဗောဓာယ သံဝတ္တန္တိ”ကြောင့် ဗောဇ္ဈင်္ဂဟုခေါ်ဆိုပုံ၊ ဗောဇ္ဈင်ခုနစ်ပါးပွားများပုံကို တစ်ပါးစီ တစ်ပါးစီ မေးလျှောက်လာသော အညတရရဟန်းတို့အား ဘုရားရှင် ဟောတော်မူသည့်သုတ်။
-သံ၊၃၊၇၀။
သံ၊မြန်၊၃၊၇၄။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၂-ဂိလာနဝဂ္ဂ၊ ပထမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် သတ္တဝါအားလုံးတို့ သွား၊ ရပ်၊ ထိုင်၊ လျောင်း ဣရိယာပုထ်လေးမျိုးကို မြေကြီးကိုမှီ၍ မြေကြီး၌တည်၍ ပြုကြကုန်သကဲ့သို့ ထို့အတူ ရဟန်းတော်သည် သီလကိုအမှီပြု၍ သီလ၌တည်၍ ဝိဝေကနိဿိတ၊ ဝိရာဂနိဿိတ၊ နိရောဓနိဿိတ၊ ဝေါဿဂ္ဂပရိဏာမီဖြစ်အောင် ဗောဇ္ဈင် ခုနစ်ပါးကို ပွားများရမည်၊ ကြိမ်ဖန်များစွာ အလေ့အလာပြုရမည်ဟု ဗောဇ္ဈင် တစ်ပါးစီ တစ်ပါးစီပွားများပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၃၊၃၈၆။
သံ၊မြန်၊၃၊၃၉၂-၃။
-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၄-သီသပါနဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဇမ္ဗူဒိပ်၌ရှိသော မြက်၊ သစ်သား၊ သစ်ခက်၊ သစ်ရွက်တို့ကိုစုပုံ၍ တံစို့ပြုလုပ်ပြီးလျှင် မဟာသမုဒ္ဒရာ၌ ကြီးသောသတ္တဝါတို့ကို ကြီးသောတံစို့၊ အလတ်စားသတ္တဝါတို့ကို အလတ်စားတံစို့၊ အငယ်စားသတ္တဝါတို့ကို အငယ်စားတံစို့၌ ထိုးသီသော်လည်း ကြီးသောသတ္တဝါတို့ မကုန်နိုင်၊ ဤဇမ္ဗူဒိပ်၌ မြက်၊ သစ်သား၊ သစ်ခက်၊ သစ်ရွက်တို့သာကုန်နိုင်ရာ၏။
အတ္တဘော သေးငယ်သောကြောင့် တံစို့ဖြင့်သီ၍မရသော သေးငယ်သောသတ္တဝါတို့ များစွာရှိကုန်ရာ၏။
ဤအတူ အပါယ်သတ္တဝါတို့ များစွာရှိကုန်၏။
အပါယ်မှလွတ်ပြီးသော အရိယာမဂ်ဉာဏ်နှင့်ပြည့်စုံသော အရိယာပုဂ္ဂိုလ်သည် သစ္စာလေးတန်ကို အမှန်အတိုင်းသိပေ၏။
ထို့ကြောင့် သင်တို့သည် သစ္စာသိမြင် ကျွတ်တမ်းဝင်အောင် ကျင့်ကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊ ၃၆၆-၈။
သံ၊မြန်၊၃၊၆၉-၇၂။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၁-ပဗ္ဗတဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ သာကေတမြို့ အဉ္ဇနဘေးမဲ့တော၌ သီတင်းသုံးနေတော်မူစဉ် ကုဏ္ဍလိယပရိဗိုဇ်၏ လျှောက်ထားချက်အရ မြတ်စွာဘုရားသည် ဝိဇ္ဇာဝိမုတ္တိဖလာနိသံသရှိ၍သာ နေတော်မူပုံ၊ ဗောဇ္ဈင်ခုနှစ်ပါးတို့ကို ပွားများ ကြိမ်ဖန်များစွာ ပွားများခြင်းကြောင့် “ဝိဇ္ဇာဝိမုတ္တိပြည့်စုံပုံ သတိပဋ္ဌာန်လေးပါးတို့ကို ပွားများ, ကြိမ်ဖန် များစွာပွားများခြင်းကြောင့် “ဗောဇ္ဈင်ခုနစ်ပါးပြည့်စုံပုံ” သုစရိုက်သုံးပါးတို့ကို ပွားများ ခြင်းကြောင့် “သတိပဋ္ဌာန်လေးပါးပြည့်စုံလာပုံ”၊ ဣန္ဒြေတို့ကို စောင့်ရှောက်ခြင်းကြောင့် “သုစရိုက်သုံးပါးပြည့်စုံပုံ”၊ အဇ္ဈတ္တိကာယတန ၆-ပါးဟူသော ဣန္ဒြေ ၆-ပါး၌ထင်လာသော နှစ်သက်မြတ်နိုးဖွယ် ဗာဟိရာယတနတို့၌ ရာဂမဖြစ်အောင် စိတ်ကို စောင့်ရှောက်ပုံ၊ ကိလေသာတို့မှ လွတ်မြောက်ပုံ၊ မနှစ်သက်ဖွယ် မမြတ်နိုးဖွယ် ဗာဟိရာယတနတို့၌ ဒေါသမဖြစ်အောင် စိတ်ကို စောင့်ရှောက်ပုံ၊ ကိလေသာမဖြစ်ပုံမှ စ၍ ဝိဇ္ဇာ ဝိမုတ္တိပြည့်စုံပုံကို အကျယ်ဟောပြတော်မူရာ ဒေသနာတော်အဆုံး၌ ကုဏ္ဍလိယပရိဗိုဇ် ဥပါသကာအဖြစ်ခံယူပုံကို ပြဆိုသည့်သုတ်။
-သံ၊၃၊၆၈။
သံ၊မြန်၊၃၊၇၂။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၁-ပဗ္ဗတဝဂ္ဂ၊ သတ္တမသုတ်။
အထွတ်တပ်သောအိမ်၌ အလုံးစုံသောအခြင်ယနယ်တို့သည် အထွတ်သို့သာ ညွတ်ကိုင်းရှိုင်း (ပေါင်းဆုံ)ကုန်သကဲ့သို့ ဗောဇ္ဈင်ခုနစ်ပါးကို ပွားများသည်ရှိသော် နိဗ္ဗာန် သို့သာ ညွတ်ကိုင်းရှိုင်းကုန်၏-ဟု ဗောဇ္ဈင်ခုနစ်ပါး ပွားများပုံအကျယ်ကို ဟောတော်မူသည့်သုတ်။
-သံ၊၃၊၃၉၄။
သံ၊မြန်၊၃၊၄၀၀-၁။
သံ၊ဋ္ဌ၊၃၊၃၃၂။
-သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၅-ပပါတဝဂ္ဂ၊ စတုတ္ထသုတ်။
သစ္စာလေးပါးအမှန်တရားကို အမှန်အတိုင်း မသိပဲ ဆင်းရဲ၏အဆုံးကို ကောင်းစွာပြုအံ့-ဟု ပြောဆိုနိုင်သောအကြောင်းမရှိပုံနှင့် ရှိပုံကို အထွတ်တပ်သော အိမ်ဆောက်ပုံ ဥပမာဖြင့် မိန့်တော်မူပြီး သစ္စာလေးပါးအမှန်တရားကို အမှန်အတိုင်း သိရန် အားထုတ်ကြရမည်-ဟု ဘုရားရှင် ဟောတော်မူသည့်သုတ်။
-သံ၊၃၊၆၈-၉။
သံ၊မြန်၊၃၊၇၂-၃။
သံ၊ဋ္ဌ၊၃၊၁၈၅။
သံ၊ဋီ၊၂၊၄၂၄။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၁-ပဗ္ဗတဝဂ္ဂ၊ အဋ္ဌမသုတ်။
အရှင်သာရိပုတ္တရာနှင့် အရှင်ဥပဝါနတို့ ကောသမ္ဗီမြို့ ဃောသိတာရုံကျောင်းတော်၌ သီတင်းသုံးနေတော်မူစဉ် အရှင်သာရိပုတ္တရာ၏ မေးလျှောက်ချက်အရ“ငါ့ရှင်သာရိပုတ္တရာ ရဟန်းသည် သင့်လျော်သောအားဖြင့် နှလုံးသွင်းခြင်းကြောင့် ဤသို့ကောင်းစွာအားထုတ်အပ်ကုန်သော ဗောဇ္ဈင်ခုနစ်ပါးတို့သည် ငါ့အား ချမ်းသာစွာ နေခြင်းငှာ ဖြစ်ကုန်၏-ဟု ကိုယ်တိုင်ပင် သိနိုင်ရာ၏”ဟု ဗောဇ္ဈင်တစ်ပါးစီ တစ်ပါးစီ အားထုတ်ပုံကို အရှင်ဥပဝါနက ဖြေကြားလျှောက်ထားသည့်သုတ်။
-သံ၊၃၊၅၈-၆၁။
သံ၊မြန်၊၃၊၆၂-၅။
သံ၊ဋ္ဌ၊၃၊၁၇၇-၉။
သံ၊ဋီ၊၂၊၄၁၅-၉။
-သံယုတ္တနိကာယ၊ ၂-ဗောဇ္ဈင်္ဂသံယုတ္တ၊ ၁-ပဗ္ဗတဝဂ္ဂ၊ ဒုတိယသုတ်။
ဤရူပကာယခန္ဓာကိုယ်သည် (ကံ, စိတ်, ဥတု, အာဟာရ-ဟူသော) အကြောင်း တရားကြောင့် တည်တံ့နိုင်, အကြောင်းတရားကိုစွဲ၍ ရပ်တည်နိုင်၏။
အကြောင်းတရား မရှိလျှင် မရပ်တည်နိုင်သကဲ့သို့ ကာမစ္ဆန္ဒ, ဗျာပါဒ, ထိန မိဒ္ဓ, ဥဒ္ဓစ္စ ကုက္ကုစ္စ, ဝိစိကိစ္ဆာဟူသော နီဝရဏငါးပါး၊ သတိသမ္ဗောဇ္ဈင်-အစရှိသော ဗောဇ္ဈင် ၇-ပါးတို့သည်လည်း အကြောင်းတရားကြောင့် တည်ရှိ (ဖြစ်ပေါ် လာကုန်၏၊ အကြောင်းတရားမရှိပဲ မတည် (မဖြစ်ပေါ်နိုင်-ဟု နီဝရဏငါးပါးဖြစ်ခြင်း၏ အကြောင်းတရားများ၊ ဗောဇ္ဈင်ခုနစ်ပါး ဖြစ်ပေါ်လာရန် ဗောဇ္ဈင်ဘာဝနာပြည့်စုံလုံလောက်လာနိုင်သော အကြောင်းတရားတို့ကို အသီးအသီး အကျယ်အားဖြင့် ဘုရားရှင် ဟောတော်မူသည့်သုတ်။
-အံ၊၃၊၂၈၇-၉။
အံ၊မြန်၊၃၊၂၈၈-၂၉၀။
အံ၊ဋ္ဌ၊၂၉၉။
-အင်္ဂုတ္တရနိကာယ၊ ဒသကနိပါတ၊ ပဌမပဏ္ဏာသက၊ ၃-မဟာဝဂ္ဂ၊ တတိယသုတ်။
(၁) နှုတ်ဖြင့်မပယ်အပ်သော ကိုယ်ဖြင့်ပယ်အပ်သောတရားများ၊ (၂) ကိုယ်ဖြင့် မပယ်အပ်ပဲ နှုတ်ဖြင့်ပယ်အပ်သောတရားများ၊ (၃) ကိုယ်, နှုတ်တို့ဖြင့် မပယ်အပ်ဘဲ ဝိပဿနာပညာ, မဂ်ပညာဖြင့် သိမြင်၍ ပယ်အပ်သောတရားတို့ကို ဘုရားရှင် အကျယ် ဟောတော်မူသည့်သုတ်။
-သံ၊၃၊၉၀။
သံ၊မြန်၊၃၊၉၅။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၅-စက္ကဝတ္တိဝဂ္ဂ၊ ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ကလျာဏမိတ္တ ရှိသောရဟန်းသည် ဗောဇ္ဈင်ခုနစ်ပါးကို ပွားများ၊ ကြိမ်ဖန်များစွာ ပွားများလိမ့်လတ္တံ့ဟု ဗောဇ္ဈင်တစ်ပါးစီ တစ်ပါးစီ ဝိဝေကနိဿိတ၊ ဝိရာဂနိဿိတ၊ နိရောဓနိဿိတ၊ ဝေါဿဂ္ဂပရိဏာမီဖြစ်အောင် ပွားများပုံကို ရဟန်းတို့အား ဘုရားရှင်ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၅-စက္ကဝတ္တိဝဂ္ဂ၊ နဝမသုတ်။
ယောနိသောမနသိကာရသည် ဗောဇ္ဈင် (၇) ပါးတို့ကိုဖြစ်စေခြင်း၏ တစ်ခုတည်း သော အကြောင်းအင်္ဂါဖြစ်ပုံ၊ ယောနိသောမနသိကာရနှင့် ပြည့်စုံသော ရဟန်းသည် ဗောဇ္ဈင် (၇) ပါးကို ပွားများလိမ့်မည်၊ ဗောဇ္ဈင် (၇) ပါးကို ကြိမ်ဖန်များစွာ အလေ့အလာ ပြုလိမ့်မည် မချွတ်ဖြစ်လတ္တံ့ဟု အလိုရှိအပ်၏-အစရှိသည်ဖြင့် ဟောကြားတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၅-စက္ကဝတ္တိဝဂ္ဂ၊ အဋ္ဌမသုတ်။
အရုဏ်တက်ခြင်းသည် နေထွက်ခြင်း၏ ရှေ့ပြေး ပုဗ္ဗနိမိတ်ဖြစ်သကဲ့သို့ ကလျာဏမိတ္တသည် ဗောဇ္ဈင်ခုနှစ်ပါးကိုပွားများခြင်း၏ ရှေ့ပြေး ပုဗ္ဗနိမိတ်ဖြစ်ပုံ အကျယ်ကို ဟောတော်မူသည့်သုတ်။
သံ၊မြန်၊၃၊၉၃။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဘော်သုတ်၊ ၅-စက္ကဝတ္တိဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အညတရ ရဟန်း၏ မေးလျှောက်ချက် ဗောဇ္ဈင် ၇-ပါးကို ပွားများအပ်, ကြိမ်ဖန်များစွာ အလေ့ အလာပြု အပ်သောရဟန်းကို “ပညဝါ, အနေဠမူဂ”ဟု ခေါ်ဆိုထိုက်ပုံ ဗောဇ္ဈင်တစ်ပါးစီ တစ်ပါးစီကို ဘုရားရှင် ဟောကြားတော်မူသည့်သုတ်။
သံ၊ဋီ၊၂၊၄၃၀။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောာ်သံယုတ္တ၊ ၅-စက္ကဝတ္တိဝဂ္ဂ၊ စတုတ္ထသုတ်။
ဗောဇ္ဈင်(၇)ပါးတို့ကို မပွားများအပ်, ကြိမ်ဖန်များစွာ အလေ့အလာ မပြုအပ်သောပုဂ္ဂိုလ်ကို ဒုပ္ပည, ဧဠမူဂဟု ခေါ်ဆိုအပ်ပုံကို အညတရ ရဟန်းအား ဘုရားရှင် ဟောတော်မူသည့်သုတ်။
-အံ၊၁၊၅၅၂။
-အင်္ဂုတ္တရနိကာယ၊ စတုက္ကနိပါတ၊ ပဉ္စမပဏ္ဏာသက၊ (၂၃) ၃-ဒုစ္စရိတဝဂ္ဂ၊ ဒသမသုတ်။
အဿဒ္ဓ, ဒုဿီလ, ကုသီတ, ဒုပ္ပည-ဟူသော ဓမ္မလေးမျိုးတို့နှင့် ပြည့်စုံသော ဗာလ, အဗျတ္တဖြစ်သော သူယုတ်မာသည် မိမိ၏ ကုသိုလ်မူလကို တူးဖြိုဖျက်ဆီး၍ မိမိကိုယ်ကိုဆောင်သူ အပြစ်ရှိသူ ပညာရှိတို့ကဲ့ရဲ့အပ်သူ, အကုသိုလ်များစွာ တိုးပွား စေသူဖြစ်ပုံနှင့် သဒ္ဓါ, သီလဝန္တ အာရဒ္ဓဝီရိယ, ပညာဝန္တ-ဟူသော ဓမ္မလေးမျိုးတို့နှင့် ပြည့်စုံသော ပဏ္ဍိတ၊ ဗျတ္တဖြစ်သော သူတော်ကောင်းသည် မိမိ၏ ကုသိုလ်မူလကို မတူးဖြို မဖျက်ဆီးပဲ မိမိကိုယ်ကိုဆောင်သူ, အပြစ်ကင်းသူ, ပညာရှိတို့ မကဲ့ရဲ့အပ်သူ, ကုသိုလ်ကောင်းမှုများစွာ ပွားများနေသူဖြစ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၃၊၈၃-၅။
သံ၊မြန်၊၃၊၈၈-၉၀။
သံ၊ဋ္ဌ၊၃၊၁၈၈-၉။
သံ၊ဋီ၊၂၊၄၂၈။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၄-နီဝရဏဝဂ္ဂ၊ အဋ္ဌမသုတ်။
ကာမစ္ဆန္ဒ, ဗျာပါဒ, ထိနမိဒ္ဓ, ဥဒ္ဓစ္စကုက္ကုစ္စ, ဝိစိကိစ္ဆာ-ဟူသော နီဝရဏတရား ငါးပါးတို့သည် ကုသိုလ်စိတ်ကို ပိတ်ပင်တားမြစ် ညစ်နွမ်းစေတတ်ပုံ၊ ပညာကိုအားနည်းအောင် ပြုတတ်ပုံ၊ ကုသိုလ်စိတ်ကို မတားမြစ် မပိတ်ပင် မညစ်နွမ်းစေတတ်သော ဗောဇ္ဈင်ခုနစ်ပါးကို ပွားများ, ကြိမ်ဖန်များစွာ လေ့လာသည်ရှိသော် ဝိဇ္ဇာ ဝိမုတ္တိဖိုလ်ကို မျက်မှောက်ပြုရန်ဖြစ်ပုံ၊ ရိုသေစွာနှလုံးသွင်း၍ စိတ်ပါလက်ပါတရားနာယူနေသော အရိယာသာဝကအား ယင်းနီဝရဏတရားငါးပါးမဖြစ်ပဲ ဗောဇ္ဈင်တရားများ ဘာဝနာ ပါရိပူရီဖြစ်ပုံကို အကျယ် ဟောတော်မူသည့်သုတ်။
-သံ၊၃၊၈၃။
သံ၊မြန်၊၃၊၈၈။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၄-နီဝရဏဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူနေစဉ် ဗောဇ္ဈင်ခုနစ်ပါးကို ပွားများအပ်၊ ကြိမ်ဖန်များစွာ အလေ့အလာပြုအပ် သည်ရှိသော် ပညာ၏ မဆုတ်ယုတ်ခြင်းအကျိုးငှာ ဖြစ်ကုန်၏ဟု ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၃၊၈၂-၃။
သံ၊မြန်၊၃၊၈၇။
သံ၊ဋီ၊၂၊၄၂၇-၈။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၄-နီဝရဏဝဂ္ဂ၊ စတုတ္ထသုတ်။
ဗောဇ္ဈင်ခုနစ်ပါးတရားတို့သည် ကုသိုလ်စိတ်ဖြစ်ခွင့်ကို မတားမြစ်တတ် မဖုံးလွှမ်း တတ်သောတရား, စတုဘူမကကုသိုလ်စိတ်ကို မညစ်နွမ်းစေတတ်သော တရားတို့ဖြစ်ကုန်၏။
ဗောဇ္ဈင်ခုနစ်ပါးတရားတို့ကို ပွားများအပ်, ကြိမ်ဖန်များစွာ လေ့လာအပ်ကုန်သည် ရှိသော် ဝိဇ္ဇာသုံးပါး (ကိလေသာတို့မှ လွတ်မြောက်ခြင်း အကျိုးရှိသော) ဖိုလ်ကို မျက်မှောက်ပြုခြင်းငှာ ဖြစ်ကုန်၏ဟု ဗောဇ္ဈင်တစ်ပါးစီ တစ်ပါးစီ ခွဲစိတ်၍ ဟောတော်မူသည့်သုတ်။
-သံ၊၃၊၈၁။
သံ၊မြန်၊၃၊၈၅။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၄-နီဝရဏဝဂ္ဂ၊ ပဌမသုတ်။
ကုသိုလ်အဖို့ရှိကုန်, ကုသိုလ်ဟူသောအသင်းအပင်း ရှိကုန်သော ကုသိုလ်တရား အားလုံးတို့သည် အပ္ပမာဒတရားလျှင် အကြောင်းရင်းရှိကုန်၏။
အပ္ပမာဒတရား၌ ပေါင်းဆုံစုဝေးကုန်၏။
ထိုကုသိုလ်တရားအားလုံးတို့ထက် အပ္ပမာဒတရားကို အမြတ်ဆုံးဟူ၍ ဟောတော်မူအပ်ကုန်၏။
အပ္ပမာဒတရားရှိသော ရဟန်းသည် ဗောဇ္ဈင် ခုနစ်ပါးကို ပွားများလိမ့်မည်၊ ကြိမ်ဖန်များစွာ အလေ့အလာပြုလိမ့်မည်-ဟု မိန့်တော်မူပြီး ဗောဇ္ဈင်ခုနစ်ပါး ပွားများပုံကို ဘုရားရှင် ဟောကြားတော်မူသည့်သုတ်။
သံ၊မြန်၊၃၊၈၆။
အထက်ပါ သုတ်တော်အတိုင်း “အပ္ပမာဒ”နေရာ၌ “ယောနိသော မနသိကာရ”ကို ပြောင်းလဲ၍ ဘုရားရှင် ဟောကြားတော်မူသည့်သုတ်။
-အင်္ဂုတ္တရနိကာယ၊ ဧကကနိပါတ၊ ၆-အစ္ဆရာသံဃာတဝဂ္ဂ၊ သတ္တမသုတ်။
ကုသိုလ်အဖို့အစု၊ ကုသိုလ်ဖက်သားဖြစ်ကုန်သော ကုသိုလ်တရားအားလုံးတို့သည် စိတ်လျှင် ရှေ့သွားရှိကုန်၏။
စိတ်သည် ရှေးဦးစွာ ဖြစ်ပြီး ကုသိုလ်တရားတို့သည် စိတ်နှင့်အတူတကွ တပြိုင်နက်ဖြစ်ကုန်၏-ဟု ဘုရားရှင် ဟောတော်မူသည့်သုတ်။
အံ၊မြန်၊၃၊၄၇၃။
-အင်္ဂုတ္တရနိကာယ၊ ဒသကနိပါတ၊ စတုတ္ထပဏ္ဏာသက၊ (၁၈) ၃-သာဓုဝဂ္ဂ၊ တတိယသုတ်။
ဒုစရိုက်ဆယ်ပါးသည် အကုသိုလ်ဖြစ်ပုံ။
သုစရိုက်ဆယ်ပါးသည် ကုသိုလ်ဖြစ်ပုံကို ခွဲခြား၍ ဘုရားရှင် ဟောကြားတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၈-နိရောဓဝဂ္ဂ၊ စတုတ္ထသုတ်။
အလုံးစုံသောလောက၌ မွေ့လျော်ဖွယ်မရှိဟု မှတ်သားမှု “သဗ္ဗလောကအနဘိရတိသညာ နှင့်တကွဖြစ်သော ဗောဇ္ဈင်ခုနစ်ပါးကို ပွားများအပ်, အကြိမ်ကြိမ် အဖန်ဖန် အလေ့အလာ ပြုအပ်သည်ရှိသော် အကျိုးအာနိသင် ကြီးမားပုံကို ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၈-နိရောဓဝဂ္ဂ၊ တတိယသုတ်။
အာဟာရေပဋိကူလသညာကို ပွားများအပ်, ကြိမ်ဖန်များစွာ အလေ့အလာပြု အပ်သည်ရှိသော် အကျိုးအာနိသင်ကြီးမားပုံနှင့် ပွားများပုံကို ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၈-နိရောဓဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မရဏသညာနှင့်တကွ ဖြစ်သော ဝိဝေကနိဿိတ၊ ဝိရာဂနိဿိတ၊ နိရောဓနိဿိတ၊ ဝေါဿဂ္ဂပရိဏာမီ ဖြစ်အောင် ဗောဇ္ဈင်ခုနှစ်ပါးတို့ကို ပွားများအပ်၊ ကြိမ်ဖန်များစွာ အလေ့အလာပြုအပ် သည်ရှိသော် များစွာသော ချမ်းသာစွာနေရခြင်းငှာဖြစ်ပေ၏-ဟု ဗောဇ္ဈင်တစ်ပါးစီ တစ်ပါးစီ ပွားများပုံကို ရဟန်းတို့အား ဘုရားရှင် ဟောကြားတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၈-နိရောဓဝဂ္ဂ၊ ပဌမသုတ်။
အသုဘဘာဝနာကို ပွားများအပ်, ကြိမ်ဖန်များစွာ လေ့လာအပ်သည်ရှိသော် များစွာသောချမ်းသာစွာနေခြင်းငှာ ဖြစ်၏-အစရှိသည်ဖြင့် အကျယ်ဟောပြသည့်သုတ်။
-အံ၊၁၊၄၆၈-၉။
အံ၊မြန်၊၁၊၄၈၁-၃။
အံ၊ဋ္ဌ၊၂၊၃၄၄-၅။
အံ၊ဋီ၊၂၊၃၄၀-၂။
-အင်္ဂုတ္တရနိကာယ၊ စတုက္ကနိပါတ၊ စတုတ္ထပဏ္ဏာသက၊ (၁၇) ၂-ပဋိပဒါဝဂ္ဂ၊ တတိယသုတ်။
ပဋိပတ်ဝန်ဆောင်ရဟန်းတော်တို့အား ဒုက္ခာပဋိပဒါ ဒန္ဓာဘိညာ-အစရှိသော ပဋိပဒါလေးပါးဖြစ်ပုံအကျယ်ကို ဟောတော်မူသည့်သုတ်။
အဋ္ဌကထာ၌ -အသုဘာနုပဿီပုဂ္ဂိုလ်၏ ဒုက္ခပဋိပဒါဖြစ်ပုံ၊ ပဌမဈာန် အစရှိသည်တို့၏ သုခပဋိပဒါဖြစ်ပုံတို့ကိုလည်းကောင်း၊ ပဋိပဒါလေးပါးလုံးနှင့် ဆက်ဆံသော စစ်မြေပြင်၌ကျက်စားသော သူရဲကောင်း ဥပမာကိုလည်းကောင်း ဖွင့်ပြထားပါသည်။
သံ၊မြန်၊၃၊၁၂၀။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ဒသမသုတ်။
ဝိဝေကနိဿိတ၊ ဝိရာဂနိဿိတ၊ နိရောဓနိဿိတ၊ ဝေါဿဂ္ဂပရိဏာမီဖြစ်သော အာနာပါနဿတိကိုပွားများလျှင် ကြိမ်ဖန်များစွာ အလေ့အလာပြုလျှင် ချမ်းသာစွာ နေခြင်းငှာဖြစ်၏ဟု ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဝိဝေကနိဿိတ, ဝိရာဂနိဿိတ, ဝေါဿဂ္ဂပရိဏာမီဖြစ်အောင် မုဒိတာနှင့်တကွ ဗောဇ္ဈင်ခုနှစ်ပါးကို ပွားများအပ်၊ ကြိမ်ဖန်များစွာပွားများလျှင် မြင့်မြတ်သော ချမ်းသာစွာနေနိုင်၏ဟု ရဟန်းတို့အား ဘုရားရှင် ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ဆဋ္ဌသုတ်။
မေတ္တာဘာဝနာနှင့်တကွ ဗောဇ္ဈင်ခုနစ်ပါးတို့ကို ဝိဝေကနိဿိတ, ဝိရာဂနိဿိတ, ဝေါဿဂ္ဂပရိဏာမိ ဖြစ်အောင် အသီးအသီး ပွားများသောသူသည် အကျိုးအာနိ သင် ကြီးမားပုံ၊ အနာဂါမိဖိုလ်, အရဟတ္တဖိုလ်သို့ ရောက်နိုင်ပုံ၊ အကျိုးစီးပွား များပြားပုံ၊ ယောဂလေးပါး ကုန်ခမ်းသွားနိုင်ပုံ၊ ကြီးစွာသောသံဝေဂဉာဏ် ဖြစ်နိုင်ပုံ၊ ချမ်းသာစွာ နေခြင်းငှာ ဖြစ်ပုံတို့ကို ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၁-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဝိဝေကနိဿိတ၊ ဝိရာဂနိဿိတ၊ နိရောဓနိဿိတ၊ ဝေါဿဂ္ဂပရိဏာမီဖြစ်အောင် မေတ္တာဘာဝနာကို ပွားများအပ်၊ ကြိမ်ဖန်များစွာ အလေ့အလာပြုအပ်သည်ရှိသော် များစွာ ချမ်းသာစွာနေခြင်းငှာ ဖြစ်၏ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၄၄၃-၅။
အံ၊မြန်၊၁၊၄၅၆-၇။
-အင်္ဂုတ္တရနိကာယ၊ စတုက္ကနိပါတ၊ ၃-တတိယပဏ္ဏာသက၊ (၁၃) ၃-ဘယဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဗြဟ္မဝိဟာရတရား လေးပါးတို့တွင် တစ်ပါးပါးကို ဟောတော်မူသည့်အတိုင်း ပွားများသောအကျိုးနှင့် သုတဝန္တအရိယာသာဝကနှင့် အဿုတဝန္တပုထုဇဉ်တို့ ခြားနားပုံကို တစ်ပါးစီ တစ်ပါးစီ ခွဲစိတ်၍ ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၄၄၅။
အံ၊မြန်၊၁၊၄၄၇-၈။
ဘုရားရှင် ကောသလနိုင်ငံ ... သီတင်းသုံးတော်မူစဉ် အထက်သုတ်ဒေသနာတော်အတိုင်းပွားများပြီး ယင်းတို့၌ရှိသော ခန္ဓာငါးပါးတို့ကို အနိစ္စအစရှိသော ရှုမှတ် နည်း ၁၁-နည်းတို့ဖြင့် ပွားများသောပုဂ္ဂိုလ် ကွယ်လွန်လျှင် သုဒ္ဓါဝါသဗြဟ္မာဘုံသို့ ရောက်ရှိနိုင်သော ဗြဟ္မဝိဟာရ ပွားများနည်းတို့ကို ရဟန်းတို့အား ဘုရားရှင်ဟောတော်မူသည့်သုတ်။
-အံ၊၂၊၄၆၅-၆။
အံ၊မြန်၊၂၊၅၈၅-၆။
အံ၊ဋ္ဌ၊၃၊၁၇၆-၇၊ အံ၊ဋီ၊၃၊၁၈၀-၅။
-အင်္ဂုတ္တရနိကာယ၊ သတ္တကနိပါတ၊ ၆-အဗျာကတဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ခုနစ်နှစ်မေတ္တာပွားများ ရသော ကောင်းမှုကြောင့် ခံစားတော်မူခဲ့ရသော မေတ္တာဘာဝနာ၏ အကျိုးအမျိုးမျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၁-၂။
အံ၊မြန်၊၃၊၁-၂။
အံ၊ဋ္ဌ၊၃၊၁၉၃-၅။
အံ၊ဋီ၊၃၊၂၀၃-၅။
-အင်္ဂုတ္တရနိကာယ၊ အဋ္ဌကနိပါတ၊ ၁-ပဌမပဏ္ဏာသက၊ ၁-မေတ္တာဝဂ္ဂ၊ ပဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူနေစဉ် မေတ္တာစေတောဝိမုတ္တိ၏ အကျိုးရှစ်မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၅၄၂။
အံ၊မြန်၊၃၊၅၂၉။
အံ၊ဋ္ဌ၊၃၊၃၄၅-၆။
အံ၊ဋီ၊၃၊၃၅၈-၃၆၀။
-အင်္ဂုတ္တရနိကာယ၊ ဧကာဒသကနိပါတ၊ ၂-အနုဿတိဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မေတ္တာဘာဝနာ ကုသိုလ်၏ အကျိုး ၁၁-မျိုးကို ရဟန်းတို့အား ဘုရားရှင် ဟောတော်မူသည့်သုတ်။
-ခုဒ္ဒက၊၁၀-၁။
ခုဒ္ဒက၊မြန်၊၁၀-၁။
ခုဒ္ဒက၊ဋ္ဌ၊၁၉၇-၂၁၅။
-ခုဒ္ဒကနိကာယ၊ ခုဒ္ဒကပါဌ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ရုက္ခဇိုဝ်းနတ်တို့ ခြောက်လှန့်ခံရသော ယောဂီရဟန်းငါးရာ (ဓမ္မ၊ဋ္ဌ၊၁၊၁၉၉-၂၀၂)တို့အား ဘုရားရှင် ဟောတော်မူသည့်သုတ်။
-ဣတိဝုတ္တက၊၂၀၅-၆။
ဣတိဝုတ္တက၊မြန်၊၁၈၈၉။
ဣတိဝုတ်၊ဋ္ဌ၊၇၀-၅။
-ခုဒ္ဒကနိကာယ၊ ဣတိဝုတ္တက၊ ၁-ဧကကနိပါတ၊ ၃-တတိယဝဂ္ဂ၊ ဒုတိယသုတ်။
ခုနစ်နှစ် မေတ္တာဘာဝနာပွားများခဲ့ရသော မေတ္တာဘာဝနာကုသိုလ် အကျိုး အမျိုးမျိုးတို့ကို ဘုရားရှင်ထံမှ ကြားနာခဲ့ရပုံကို ဝံသနိုင်ငံ ကောသမ္ဗီမြို့ ဥတေနမင်း နန်းတော်၌ ခုဇ္ဇုတ္တရာက သာမာဝတီအမှူးရှိသော မိဖုရားတို့အားဟောကြားသည့်သုတ်။
-သုတ္တနိ၊၃၀၀-၂။
သုတ္တနိ၊မြန်၊၂၈၄-၅။
သုတ္တနိ၊ဋ္ဌ၊၁၊၁၅၅-၁၉၂။
-ခုဒ္ဒကနိကာယ၊ သုတ္တနိပါတ၊ ၁-ဥရဂဝဂ္ဂ၊ အဋ္ဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ရုက္ခဇိုဝ်းနတ်တို့ ခြောက်လှန့်ခံရသော ရဟန်းတော်ငါးရာတို့အား အရံအတားဖြစ်စိမ့်သောငှာ ဘုရားရှင်ဟောတော်မူသည့်သုတ်။
သံ၊မြန်၊၃၊၁၁၉။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ပဉ္စမသုတ်။
ဥဒ္ဓုမာတကသညာကို ပွားများအပ်, ကြိမ်ဖန်များစွာ အလေ့အလာပြုအပ်သည် ရှိသော် ကြီးစွာသော ချမ်းချမ်းသာသာနေရခြင်းငှာ ဖြစ်၏-ဟု ဥဒ္ဓုမာတကသညာ ပွားများပုံကို ဟောတော်မူသည့်သုတ်။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “ဝိဝေကနိဿိတ, ဝိရာဂနိဿိတ, နိရောဓနိဿိတ, ဝေါဿဂ္ဂ ပရိဏာမီဖြစ်အောင် ပုဠဝကသညာနှင့်တကွသော ဗောဇ္ဈင် (၇)ပါးကို ပွားများလျှင် ကြီးစွာသော ချမ်းချမ်းသာသာ နေခြင်းငှါဖြစ်၏”ဟု ဗောဇ္ဈင်တစ်ပါးစီ တစ်ပါးစီ ဝေဖန်၍ ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၃၊၁၁၄။
သံ၊မြန်၊၃၊၁၁၇-၈။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ၁-ပဌမ (၈)သုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ရဟန်းတို့ ဤသာသနာတော်၌ ရဟန်းတော်သည် အဋ္ဌိကသညာနှင့်တကွသော သတိသမ္ဗောဇ္ဈင်ကို ... ဥပေက္ခာသမ္ဗောဇ္ဈင်ကို ဝိဝေကနိဿိတ, ဝိရာဂနိဿိတ, နိရောဓနိဿိတ, ဝေါဿဂ္ဂပရိဏာမီဖြစ်အောင်ပွားများလျှင် ကြိမ်ဖန်များစွာ အလေ့အထပြုလျှင် များစွာသော အကျိုးငှာဖြစ်၏-ဟု ရဟန်းတို့အား ဘုရားရှင် ဟောတော်မူသည့် (၈)သုတ်။
-သံ၊၃၊၁၀၃။
သံ၊မြန်၊၃၊၁၁၇။
အရိုးစုဟု မှတ်သားမှု “အဋ္ဌိကသညာ နှင့်တကွသော ဆိတ်ငြိမ်ခြင်း ဝိဝေက ကိုမှီသော၊ စွဲမက်မှု “ရာဂ” ကင်းခြင်းကိုမှီသော၊ ချုပ်ငြိမ်းမှု “နိရောဓ” ကိုမှီသော၊ နိဗ္ဗာန် သို့ညွတ်သော ဗောဇ္ဈင် (၇)ပါးကို ပွါးများလျှင် မျက်မှောက်ဘဝ၌ပင် အရဟတ္တဖိုလ်ကို ရနိုင်ခြင်း၊ စွဲလမ်းမှု ‘‘ဥပါဒါန်” အကြွင်းအကျန်ရှိခဲ့သော် အနာဂါမ်ဖြစ်နိုင်ခြင်းဟူသော အကျိုးနှစ်ပါးတို့တွင် အကျိုးတစ်ပါးပါးကို (မချွတ်) ရလိမ့်မည်ဟု မျှော်လင့်အပ်၏ဟု ဟောတော်မူသည့်သုတ်။
-သံ၊၃၊၁၁၃။
သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ပဌမသုတ်။
အဋ္ဌိကသညာ၏ အကျိုးအာနိသင် ကြီးမြတ်ပုံ၊ အကျိုးအာနိသင် ကြီးမြတ်သည့် အဋ္ဌိကသညာကို ပွားများပုံကို ဟောကြားတော်မူပါသည်။
အဋ္ဌကထာ၌ -အဋ္ဌိကသညာအကြောင်း၊ အဋ္ဌိကသညာထင်နေသော သာမဏေငယ်နှင့် စေတီတော်၌ သီတင်းသုံးနေသော အရှင်တိဿထေရ်တို့ကို ပမာတင်၍ အဋ္ဌိကသညာထင်ပုံကို ဖွင့်ပြတော်မူပါသည်။
-သံ၊၃၊၁၁၁-၃။
သံ၊မြန်၊၃၊၁၁၅-၆။
သံ၊ဋ္ဌ၊၃၊၂၁၀-၁။
သံ၊ဋီ၊၂၊၄၄၈။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၆-သာကစ္ဆဝဂ္ဂ၊ ဆဋ္ဌသုတ်။
ဘုရားရှင် မဂဓနိုင်ငံ ရာဇဂြိုဟ်မြို့တော် ဂိဇ္ဈကုဋ်တောင်ကျောင်းတော်၌ သီတင်းသုံးနေတော်မူစဉ် အဘယမင်းသားက “ပုရာဏကဿပဆရာကြီး၏ မသိ မမြင်မှု, သိမြင်မှုနှင့်ပတ်သက်သော နတ္ထိကဝါဒကိုလျှောက်ထားလာပါသည်။
အဘယ မင်းသား၏ မေးလျှောက်မှုနှင့်စပ်၍ ကာမ(စ္ဆန္ဒ) ရာဂ, ဗျာပါဒ, ထိန မိဒ္ဓ, ဥဒ္ဓစ္စကုက္ကုစ္စ ဝိစိကိစ္ဆာ-ဟူသော နီဝရဏတရားတစ်ပါးပါး ထကြွနှိပ်စက်သော စိတ်ဖြင့်နေလျှင် ဖြစ်ပေါ်လာသော ယင်းနီဝရဏတရားများ၏ ထွက်မြောက်ကြောင်းကို အမှန်အတိုင်း မသိမမြင်ခြင်းကြောင့် အညာဏ, အဒဿနတို့ဖြစ်ပုံ၊ ဝိဝေကနိဿိတ, ဝိရာဂနိဿိတ, နိရောဓနိဿိတ, ဝေါဿဂ္ဂပရိဏာမီဖြစ်သော ဗောဇ္ဈင် ၇-ပါးတို့ကို ပွားများသော စိတ်ဖြင့်နေခြင်းသည် ဉာဏ, ဒဿနအကြောင်းဖြစ်ပုံကို တစ်ပါးစီ တစ်ပါးစီ ဟောတော်မူသည့်သုတ်။
အဘယမင်းသားက “နီဝရဏတစ်ပါးပါးသည်ပင်လျှင် အညာဏ, အဒဿန ဖြစ်နိုင်ပုံ၊ ဗောဇ္ဈင်တစ်ပါးပါးသည်ပင်လျှင် ဉာဏ, ဒဿနဖြစ်နိုင်ပုံများကို လျှောက်ထားပြီး ဂိဇ္ဈကုဋ်တောင်ကို တက်လာရခြင်းကြောင့်ဖြစ်သော မိမိ၏ ကိုယ်ပင်ပန်း နွမ်းနယ်မှု စိတ်ပင်ပန်းနွမ်းနယ်မှုများ ငြိမ်းပျောက်သွားပုံ၊ တရားတော်ကို ထိုးထွင်း သိမြင်ပုံကို လျှောက်ထားသည့်သုတ်။
အဋ္ဌကထာ/ဋီကာတို့၌ -အရိယာမဂ်ဉာဏ်ကြောင့် ငြိမ်းပျောက်ပုံကို ဖွင့်ပြထားပါသည်။
-အံ၊၁၊၄၉၃-၅။
အံ၊မြန်၊၁၊၅၀၇-၅၁၀။
အံ၊ဋ္ဌ၊၂၊၃၅၈-၉။
အံ၊ဋီ၊၂၊၃၅၇-၈။
-အင်္ဂုတ္တရနိကာယ၊ စတုက္ကနိပါတ၊ စတုက္ကပဏ္ဏာသက၊ (၁၉)၄-ဗြာဟ္မဏဝဂ္ဂ၊ စတုတ္ထသုတ်။
ဇာဏုဿောဏိဗြာဟ္မဏကြီးက “သေခြင်းသဘောရှိသူဖြစ်လျှက် သေခြင်းမှ ကြောက်ရွံ့ ထိတ်လန့်ခြင်းသဘောမရှိသူနှင့် ထိတ်လန့်ခြင်းသဘောရှိသူ ရှိ၏” ဟု မိမိပြောဆိုယူဆပါကြောင်း ဘုရားရှင်အား လျှောက်ထားပါသည်။
ဘုရားရှင်က “(၁) ကာမဂုဏ်တို့၌ ရာဂ, ဆန္ဒ၊ ပေမ, ပိပါသ, ပရိဠာဟ, တဏှာမကင်းသေးသူ၊ (၂) ကိုယ်ခန္ဓာ၌ ရာဂစသည်မကင်းသေးသူ၊ (၃) ကောင်းမှု ကုသိုလ်မပြုသူ၊ (၄) (သာသန) သဒ္ဓမ္မ၌ ယုံမှားမှု ဝိစိကိစ္ဆာရှိသူလေးဦးသည် စိုးရိမ် ပင်ပန်း, ငိုကြွေး, ရင်ဘတ်စည်တီး, မြည်တမ်းရပုံ၊ ထွေထွေဝေဝေသေကြရပုံ၊ သေခြင်းသဘောရှိသော်လည်း သေခြင်းမှ ကြောက်ရွံ့ ထိတ်လန့်ပုံ၊ ယင်းပုဂ္ဂိုလ်လေးမျိုးမှ ပြောင်းပြန်ဖြစ်သော ပုဂ္ဂိုလ်လေးဦးတို့သည် စိုးရိမ်ခြင်းအစရှိသည်တို့ မဖြစ်တော့ပဲ မတွေမဝေသေကြရပုံ၊ သေခြင်းသဘောရှိသူဖြစ်သော်လည်း သေခြင်းမှ မကြောက်မရွံ့ မထိတ်လန့်ကြတော့ပုံကို တစ်ဦးစီ တစ်ဦးစီ ကဏှပက္ခ, သုက္ကပက္ခခွဲ၍ ဟောတော်မူပါသည်။
ဒေသနာတော်အဆုံး၌ ဇာဏုဿောဏိပုဏ္ဏားကြီး ဥပါသကာအဖြစ် ခံယူ လျှောက်ထားသွားပါသည်။
-အံ၊၃၊၂၄၈။
အံ၊မြန်၊၃၊၂၄၇။
-အင်္ဂုတ္တရနိကာယ၊ နဝကနိပါတ၊ ဒုတိယပဏ္ဏာသကာ၊ (၆)၁-ခေမာဝဂ္ဂ၊ ပဉ္စမသုတ်။
ကောသမ္ဗီမြို့ ဃောသိတာရုံကျောင်းတော်၌ အရှင်ကာဠုဒါယီမထေရ်၏ လျှောက်ထားချက်အရ လောကီသမာပတ် (၈)ပါးနှင့်တကွ အရဟတ္တဖိုလ်ရပြီးသူသည် ဘေးကင်းသူ ဘေးမရှိတော့သူဖြစ်ကြောင်း အရှင်အာနန္ဒာထေရ် ဟောတော်မူသည့်သုတ်။
မေတ္တာသဟဂတသုတ္တ (= ဟလိဒ္ဓိဝသနသုတ္တ-ဝိသုဒ္ဓိ၊၁၊၃၁၇) -သံ၊၃၊၁၀၁-၅။
သံ၊မြန်၊၃၊၁၀၄-၁၁၀။
သံ၊ဋ္ဌ၊၃၊၂၀၇-၉။
သံ၊ဋီ၊၂၊၄၄၅-၇။
သံယုတ္တနိကာယ၊ မဟာဝဂ္ဂသံယုတ္တ၊ ၁-ဗောဇ္ဈင်္ဂသံယုတ္တ၊ ၆-သာကစ္ဆာဝဂ္ဂ၊ စတုတ္ထသုတ်။
ဘုရားရှင် သကျနိုင်ငံ ကောလိယမြို့ ဟလိဒ္ဓိဝသနနိဂုံး၌ သီတင်းသုံးတော်မူ နေစဉ်-ရဟန်းတော်များ ဆွမ်းခံချိန်စောနေ၍ တိတ္ထိယတို့၏ကျောင်းသို့ဝင်ရောက်စဉ် တိတ္ထိယတို့က “ရဟန်းဂေါတမသည် တပည့်တို့အား မေတ္တာ ကရုဏာ မုဒိတာ ဥပေက္ခာ တရားလေးပါးတို့ကို ပွားများကြရန် ဟောကြားသကဲ့သို့ မိမိတို့လည်း တပည့်များအား ထိုတရားလေးပါးပွားများကြရန် ဟောကြားကြောင်း၊ ထို့ကြောင့် ရဟန်း ဂေါတမ၏ ဓမ္မဒေသနာ အနုသာသနီနှင့် မိမိတို့၏ဓမ္မဒေသနာ အနုသာသနီ တူကြကြောင်း ပြောကြားကြပါသည်။
ရဟန်းတော်များသည် တိတ္ထိယတို့၏ပြော စကားကို မနှစ်သက်သော်လည်း မတားမြစ် မကန့်ကွက်ဘဲ ပြန်လာခဲ့ကြပါသည်။
ရဟန်းတို့သည် ဆွမ်းဘုဉ်းပေးပြီးနောက် ဘုရားရှင်ထံမှောက်သို့သွားရောက်ကြပြီး ထိုအကြောင်းအရာကို လျှောက်ထားကြပါသည်။
ဘုရားရှင်က ထိုတရားလေးပါးတို့ကို (၁) အဘယ်ကဲ့သို့ ပွားများရမည်နည်း၊ (၂) အဘယ်ကဲ့သို့ ဖြစ်ရာရှိမည်နည်း၊ (၃) အဘယ်တရားလျှင် အမွန်အမြတ်ရှိပါသနည်း၊ (၄) အဘယ်တရားလျှင် အပြီးအဆုံးရှိပါသနည်း-ဟု မေးမြန်းလျှင် အညတိတ္ထိယတို့ ပြည့်ပြည့်စုံစုံ ဖြေဆိုနိုင်ကြမည်မဟုတ်ကြ၊ အလွန်ပင်ပန်းခြင်းသို့ ရောက်ကြလိမ့်မည်။
အဘယ့်ကြောင့်ဆိုသော် သူတို့ဖြေဆိုနိုင်သည့် အရာမဟုတ်။
ဤ သတ္တလောက၊ ဩကာသလောက၌ မြတ်စွာဘုရား ... မြတ်စွာဘုရား၏ တပည့်သာဝက ဤသာသနာတော်၌ နာယူသင်ကြားဖူးသောပုဂ္ဂိုလ်တို့မှ တစ်ပါးသောသူတို့ ပြည့်စုံစွာ မဖြေနိုင်ပုံ။
ယင်းစေတောဝိမုတ္တိလေးပါးတို့ကို ပွားများနည်း၊ ယင်းတို့၏ ပရမအမြတ်ဆုံးအကျိုးသက်ရောက်မှုတို့ကို အကျယ်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။
တိရစ္ဆာနကထာ ၂၇ မျိုး (မဂ်ဖိုလ်နိဗ္ဗာန်၏ ဖီလာကန့်လန့်ဖြစ်သော စကား၂၇ မျိုး) ၁။
ရာဇကထာ- မင်းကို အကြောင်းပြု၍ ပြောဆိုအပ်သော စကား၊ ၂။